CELEX: 62013CA0376
Language: el
Date: 2015-04-23 00:00:00
Title: Υπόθεση C-376/13: Απόφαση του Δικαστηρίου (ένατο τμήμα) της 23ης Απριλίου 2015 — Ευρωπαϊκή Επιτροπή κατά Δημοκρατίαw της Βουλγαρίας (Προσφυγή λόγω παραβάσεως — Δίκτυα και υπηρεσίες ηλεκτρονικών επικοινωνιών — Οδηγίες 2002/20/ΕΚ, 2002/21/ΕΚ και 2002/77/ΕΚ — Δικαιώματα χρήσεως ραδιοσυχνοτήτων για επίγεια ψηφιακή εκπομπή — Διαγωνισμοί — Κριτήρια επιλογής των διαγωνιζομένων — Αναλογικότητα — Ειδικά δικαιώματα)

22.6.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 205/3
            
         Απόφαση του Δικαστηρίου (ένατο τμήμα) της 23ης Απριλίου 2015 — Ευρωπαϊκή Επιτροπή κατά Δημοκρατίαw της Βουλγαρίας
   (Υπόθεση C-376/13) (1)
   
   ((Προσφυγή λόγω παραβάσεως - Δίκτυα και υπηρεσίες ηλεκτρονικών επικοινωνιών - Οδηγίες 2002/20/ΕΚ, 2002/21/ΕΚ και 2002/77/ΕΚ - Δικαιώματα χρήσεως ραδιοσυχνοτήτων για επίγεια ψηφιακή εκπομπή - Διαγωνισμοί - Κριτήρια επιλογής των διαγωνιζομένων - Αναλογικότητα - Ειδικά δικαιώματα))
   (2015/C 205/04)
   Γλώσσα διαδικασίας: η βουλγαρική
   
      Διάδικοι
   
   
      Προσφεύγουσα: Ευρωπαϊκή Επιτροπή (εκπρόσωποι: G. Braun, L. Malferrari και G. Koleva)
   
      Καθής: Δημοκρατία της Βουλγαρίας (εκπρόσωποι: D. Drambozova, E. Petranova και J. Atanasov)
   
      Διατακτικό
   
   Το Δικαστήριο αποφασίζει:
   
               1)
            
            
               Η Δημοκρατία της Βουλγαρίας, περιορίζοντας μέσω του άρθρου 5a, παράγραφοι 1 και 2, των μεταβατικών και τελικών διατάξεων του νόμου περί ηλεκτρονικών επικοινωνιών (Zakon za elektronnite saobshteniya) σε δυο τον αριθμό των επιχειρήσεων στις οποίες είναι δυνατόν να παραχωρηθεί δικαίωμα χρήσεως ραδιοσυχνοτήτων για επίγεια ψηφιακή εκπομπή και να χορηγηθεί άδεια για την παροχή της αντίστοιχης υπηρεσίας ηλεκτρονικών υπηρεσιών, παρέβη τις υποχρεώσεις που υπέχει από το άρθρο 2, παράγραφος 1, της οδηγίας 2002/77/ΕΚ της Επιτροπής, της 16ης Σεπτεμβρίου 2002, σχετικά με τον ανταγωνισμό στις αγορές δικτύων και υπηρεσιών ηλεκτρονικών επικοινωνιών.
            
         
               2)
            
            
               Η Δημοκρατία της Βουλγαρίας, απαγορεύοντας δυνάμει του άρθρου 47a, παράγραφοι 1 και 2, και του άρθρου 48, παράγραφος 3, του νόμου περί ηλεκτρονικών επικοινωνιών σε επιχειρήσεις οι οποίες προσφέρουν τηλεοπτικά προγράμματα που δεν μεταδίδονται στη Δημοκρατία της Βουλγαρίας, καθώς και στα πρόσωπα τα οποία συνδέονται με αυτές, να μετέχουν σε διαγωνισμούς για την παραχώρηση δικαιωμάτων χρήσεως ραδιοσυχνοτήτων για επίγεια ψηφιακή εκπομπή και να παρέχουν τις αντίστοιχες υπηρεσίες, παρέβη τις υποχρεώσεις που υπέχει από το άρθρο 7, παράγραφος 3, της οδηγίας 2002/20/ΕΚ του Ευρωπαϊκού Κοινοβουλίου και του Συμβουλίου, της 7ης Μαρτίου 2002, για τη αδειοδότηση δικτύων και υπηρεσιών ηλεκτρονικών επικοινωνιών (οδηγία για την αδειοδότηση), όπως τροποποιήθηκε με την οδηγία 2009/140/ΕΚ του Ευρωπαϊκού Κοινοβουλίου και του Συμβουλίου, της 25ης Νοεμβρίου 2009, από το άρθρο 9, παράγραφος 1, της οδηγίας 2002/21/ΕΚ του Ευρωπαϊκού Κοινοβουλίου και του Συμβουλίου, της 7ης Μαρτίου 2002, σχετικά με το κοινό κανονιστικό πλαίσιο για δίκτυα και υπηρεσίες ηλεκτρονικών επικοινωνιών (οδηγία-πλαίσιο), όπως τροποποιήθηκε με την οδηγία 2009/140, καθώς και από τα άρθρα 2, παράγραφος 2, και 4, παράγραφος 2, της οδηγίας 2002/77.
            
         
               3)
            
            
               Η Δημοκρατία της Βουλγαρίας, απαγορεύοντας δυνάμει του άρθρου 48, παράγραφος 5, του νόμου περί ηλεκτρονικών επικοινωνιών στους δικαιούχους ραδιοσυχνοτήτων για επίγεια ψηφιακή εκπομπή να δημιουργούν δίκτυα ηλεκτρονικών επικοινωνιών για τη μετάδοση ραδιοτηλεοπτικών προγραμμάτων, παρέβη τις υποχρεώσεις που υπέχει από το άρθρο 7, παράγραφος 3, της οδηγίας 2002/20, όπως τροποποιήθηκε με την οδηγία 2009/140, από το άρθρο 9, παράγραφος 1, της οδηγίας 2002/21, όπως τροποποιήθηκε με την οδηγία 2009/140, καθώς και από τα άρθρα 2, παράγραφος 2, και 4, παράγραφος 2, της οδηγίας 2002/77.
            
         
               4)
            
            
               Καταδικάζει τη Δημοκρατία της Βουλγαρίας στα δικαστικά έξοδα.
            
         
      (1)  ΕΕ C 252 της 31.08.2013